RO
31.10.2022
Jurnalul Oficial al Uniunii Europene
C 418/13
3) Scutirea de răspundere prevăzută la articolul 14 alineatul (1) din Directiva 2000/31/CE se aplică și în cazul răspunderii unui furnizor de servicii de stocare-hosting și de selectare a informațiilor prin intermediul unui motor de căutare pentru modul în care sunt furnizate serviciile respective, dacă acest mod încurajează beneficiarul serviciilor să stocheze informațiile fără consimțământul titularilor de drepturi de autor asupra acestora, în absența însă a unei participări active a furnizorului de servicii la încălcarea drepturilor de autor?
(1)
Directiva 2000/31/CE a Parlamentului European și a Consiliului din 8 iunie 2000 privind anumite aspecte juridice ale serviciilor societății informaționale, în special ale comerțului electronic, pe piața internă (directiva privind comerțul electronic) (JO L 2000, L 178, p. 1, Ediție specială, 13/vol.
29, p. 257).
Acțiune introdusă la 30 august 2022 – Comisia Europeană/Regatul Spaniei (Cauza C-576/22) (2022/C 418/16) Limba de procedură: spaniola Părțile Reclamantă: Comisia Europeană (reprezentanți): C.
Hermes și E. Sanfrutos Cano, agenți) Pârât: Regatul Spaniei
Concluziile reclamantei — Constatarea faptului că, prin faptul că s-a abținut să desemneze drept zone vulnerabile la nitrați zonele de captare prin scurgere (apele de suprafață) sau prin infiltrare (apele subterane) relevante pentru fiecare dintre punctele de măsurare poluate din comunitățile autonome Castilla y León (Castilia și Leon), Extremadura (Extremadura), Galicia (Galicia), Islas Baleares (Insulele Baleare), Islas Canarias (Insulele Canare), Madrid (Madrid) și din Comunidad Valenciana (Comunitatea Valenciană) identificate în cererea de sesizare, prin faptul că s-a abținut să prevadă toate măsurile obligatorii și necesare în programele de acțiune ale comunităților autonome Aragón (Aragon), Castilla-La Mancha (Castilia-La Mancha), Castilla y León (Castilia și Leon), Extremadura (Extremadura) și Madrid (Madrid) și prin faptul că s-a abținut să ia măsurile suplimentare sau acțiunile consolidate în materie de eutrofizare la nivelul întregii țări, precum și în materie de poluare cu nitrați la nivelul comunităților autonome în care poluarea din punctele de măsurare ale zonelor vulnerabile la nitrați arată o tendință de creștere, în special la nivelul comunităților autonome Aragón (Aragon), Castilla-La Mancha (Castilia-La Mancha), Castilla y León (Castilia și Leon) și Murcia (Murcia), Regatul Spaniei a încălcat obligațiile care îi revin în temeiul articolului 3 alineatul (4) și al articolului 5 alineatul (4) (coroborat cu anexele II și III) și alineatul (5) din Directiva 91/676/CEE a Consiliului din 12 decembrie 1991 privind protecția apelor împotriva poluării cu nitrați proveniți din surse agricole (1). — obligarea Regatului Spaniei la plata cheltuielilor de judecată.
Motivele și principalele argumente În cererea de sesizare, Comisia invocă trei motive privind neîndeplinirea obligațiilor.
Prin intermediul primului motiv privind neîndeplinirea obligațiilor, Comisia reproșează Regatului Spaniei faptul că nu și-a îndeplinit obligațiile care îi revin în temeiul articolului 3 alineatul (4) din Directiva 91/676/CEE.
Comisia consideră că Regatul Spaniei a încălcat această dispoziție în comunitățile autonome Castilla y León (Castilia și Leon), Extremadura (Extremadura), Galicia (Galicia), Islas Baleares (Insulele Baleare), Islas Canarias (Insulele Canare), Madrid (Madrid), precum și în Comunidad Valenciana (Comunitatea Valenciană), în măsura în care rămân zone care nu au mai fost desemnate drept zone vulnerabile la nitrați și nu au fost incluse printre zonele vulnerabile la nitrați existente, deși datele obținute prin intermediul rețelei de control al poluării provocate de nitrați din surse agricole justifică o asemenea desemnare sau o asemenea includere.